रोहतक। पंचायत चुनाव को लेकर अब कवायद तेज हो गई है। पंचायत चुनावों के लिए कोई ग्रामीण जानकारी जुटाने तो कोई कागज पूरे करने के लिए सरकारी कार्यालयों के चक्कर काट रहा है। गुरुवार को भी नामांकन प्रक्रिया के दाैरान जिला परिषद के लिए सिर्फ दो ही नामांकन आए। इनमें से मुरादपुर टेकना से और गांव भालौठ से नामांकन जमा किए गए। हालांकि इस दौरान आधार कार्ड मांगें जाने को लेकर भी आवेदकाें में काफी संशय रहा। इस पर जिला विकास एवं पंचायत अधिकारी नरेंद्र सारवान ने स्पष्ट किया कि आधार कार्ड को लेकर चंडीगढ़ की ओर से विशेष आदेश दिए गए हैं। ऐसे में यदि किसी आवेदक के पास यह नहीं है तो इसका विकल्प भी चुना जा सकता है।
वहीं, रोहतक ब्लाक समिति के लिए गुरुवार को दूसरे दिन सिर्फ 11 शपथ पत्र ही आए। ये नामांकन पहले ही जमा हो चुके हैं।जिला निर्वाचन अधिकारी (पंचायत) डीके बेहेरा ने स्पष्ट किया है कि शनिवार को भी आम दिनों की तरह पंचायत चुनाव के लिए नामांकन किए जा सकेंगे। राज्य निर्वाचन आयोग द्वारा इस संबंध में सभी जिला उपायुक्तों को पत्र लिखकर सूचित किया है कि सरकार द्वारा 26 दिसंबर राजकीय अवकाश घोषित नहीं किया गया है। सरकार के निर्देशों के अनुसार शनिवार को पंचायतीराज संस्थान चुनाव से संबंधित सभी कार्यालय खुले रहेंगे और आम दिनों की तरह नामांकन किए जा सकेंगे।
नो ड्यूज लेने के लिए लगी बिजली बैंकों में भीड़
पंचायत चुनाव को लेकर नामांकन प्रक्रिया के दूसरे दिन भी पंच सरपंच पद के लिए कोई भी उम्मीदवार पर्चा भरने नहीं पहुंचा, जबकि ब्लाॅक समिति पद के लिए चार लोगों ने खंड कार्यालय में पर्चा भरा। प्रथम चरण में होने वाले चुनाव के लिए ये फार्म भरे जा रहे हैं। वैसे अधिकतर प्रत्याशी पहले ही अपने पर्चा दाखिल कर चुके हैं। ऐसे में नए उम्मीदवारों की संख्या सीमित होती लग रही है। इधर, नामांकन करने के लिए सरकार द्वारा लगाई गई शर्तों को पूरा करने के लिए नो-ड्यूज लेने वालों की सहकारी बैंक बिजली कार्यालय में लाइन लगी रही। प्रशासन ने चुनाव को देखते हुए बिजली कर्मचारियों की छुट्टी भी रद्द कर दी है। शुक्रवार को भी कर्मचारी कार्यालय में उपस्थित रहेंगे।
hin_Deva hin_Deva hin_Deva hin_Deva